b'\n_START_ARTICLE_\nRadioaktivno onesna\xc5\xbeenje\n_START_PARAGRAPH_\nRadioaktivno onesna\xc5\xbeenje ali radiolo\xc5\xa1ko onesna\xc5\xbeenje (tudi s tujko ~ kontaminacija) je onesna\xc5\xbeenje biosfere z radioaktivnimi snovmi. To so radioaktivne snovi na povr\xc5\xa1inah, ali v trdnih snoveh, teko\xc4\x8dinah ali plinih (tudi v \xc4\x8dlove\xc5\xa1kem telesu). Njihova prisotnost je nenamerna ali neza\xc5\xbeelena. Kot pri drugih oku\xc5\xbebah, se tudi radioaktivna kontaminacija nana\xc5\xa1a samo na prisotnost nenamernih ali neza\xc5\xbeelenih radioaktivnostih, in ne navaja obsega vklju\xc4\x8denih nevarnosti. _NEWLINE_Radioaktivne snovi onesna\xc5\xbeujejo vodo, tla in zrak, torej se vklju\xc4\x8dujejo v biokemi\xc4\x8dne cikle. Stroncij-90 je nevarna sestavina radioaktivnih padavin, saj se zlahka vgrajuje v biomaso rastlin in kopi\xc4\x8di v zaporednih \xc4\x8dlenih prehranjevalne verige. Znano je, da radioaktivno sevanje bolj \xc5\xa1koduje razvitej\xc5\xa1im organizmom._NEWLINE_Radioaktivno onesna\xc5\xbeevanje najbolj prizadane \xc5\xbeivali, ki so zadnji \xc4\x8dlen v prehranjevalni verigi, ker v njih nakopi\xc4\x8dene radioaktivne snov dose\xc5\xbeejo najvi\xc5\xa1je koncetracije.\n_START_SECTION_\nViri kontaminacije\n_START_PARAGRAPH_\nRadioaktivna kontaminacija je obi\xc4\x8dajno posledica razlitja ali nesre\xc4\x8de med proizvodnjo ali uporabo radionuklidov (radioaktivnih izotopov) - nestabilno jedro, ki ima prekomerno energijo. Manj zna\xc4\x8dilne so jedrske padavine, ki so distribucija radioaktivne kontaminacije zaradi jedrske eksplozije. Oku\xc5\xbeba se lahko pojavi iz radioaktivnih plinov, teko\xc4\x8din ali delcev. Na primer, \xc4\x8de se radionuklidi rabljeni v medicini razlijejo, bi se lahko \xc5\xa1irili med ljudi. Radioaktivna kontaminacija je lahko tudi neizogiben rezultat dolo\xc4\x8denih procesov, kot je izpust radioaktivnega ksenona pri predelavi jedrskega goriva. _NEWLINE_V primerih, da se razlita radioaktivna snov ne more zadr\xc5\xbeati, jo lahko razred\xc4\x8dimo na sprejemljivo koncentracijo. Z zadr\xc5\xbeevanjem prepre\xc4\x8dimo radioaktivnim snovem, da bi onesna\xc5\xbeile okolje. Kontaminacija ne vklju\xc4\x8duje preostalih radioaktivnih snovi, ki ostanejo po zaklju\xc4\x8dku razgradnje raioaktivnih snovi. Iz tega razloga se radioaktivne snovi v zaprtih posodah ne uvr\xc5\xa1\xc4\x8dajo med kontaminirane, \xc4\x8deprav je lahko stopnja sevanja enaka. Izvori radioaktivnega onesna\xc5\xbeevanja so lahko tudi naravni (sevanje iz vesolja in kamnin) in sevanje iz snovi, ki jih proizvaja \xc4\x8dlovek. _NEWLINE_Najhuj\xc5\xa1i primer radioaktivnega onesna\xc5\xbeenja v novej\xc5\xa1i zgodovini je bila \xc4\x8dernobilska nesre\xc4\x8da, ko je po eksploziji jedrskega reaktorja blizu ukrajinskega mesta \xc4\x8cernobil v ozra\xc4\x8dje u\xc5\xa1lo ve\xc4\x8d ton radioaktivnega prahu.\n_START_SECTION_\nSpremljanje sevanja\n_START_PARAGRAPH_\nNadzor radiacije zajema merjenje koli\xc4\x8dine sevanja. Na podlagi tega se poda ocena o izpostavljenosti sevanju radioaktivnih snovi. Metodolo\xc5\xa1ke in tehni\xc4\x8dne podrobnosti za oblikovanje in delovanje okoljskih programov ter spremljanje sevanja, so navedene v varnostnih standardih IAEA.\n_START_SECTION_\nMeritve\n_START_PARAGRAPH_\nRadioaktivna kontaminacija lahko obstaja na povr\xc5\xa1inah ali v zraku. V jedrski elektrarni je za odkrivanje in merjenje kontaminacije zadol\xc5\xbeen specialist na podro\xc4\x8dju zdravja.\n_START_SECTION_\nPovr\xc5\xa1inska kontaminacija\n_START_PARAGRAPH_\nPovr\xc5\xa1inska kontaminacija je obi\xc4\x8dajno izra\xc5\xbeena v enotah radioaktivnosti na enoto povr\xc5\xa1ine. Rezultati so podani v becquerelih, izmerjenih na kvadratni meter (Bq/m2), lahko pa uporabljamo tudi druge mere. Povr\xc5\xa1inska kontaminacija je lahko fiksna ali odstranljiva. V primerih fiksne kontaminacije se radioaktivne snovi ne morejo \xc5\xa1iriti.\n_START_SECTION_\nTveganja\n_START_PARAGRAPH_\nV naravi smo neprestano izpostavljeni sevanju. Ne le da smo izpostavljeni bombardiranju kozmi\xc4\x8dnih \xc5\xbearkov, tudi vsako \xc5\xbeivo bitje vsebuje majhne koli\xc4\x8dine ogljika, ve\xc4\x8dina (tudi ljudje) pa vsebuje tudi kalij. Te nizke stopnje sevanja, ki smo jim izpostavljeni vsakodnevno niso ni\xc4\x8d bolj nevarne od son\xc4\x8dnih \xc5\xbearkov. Vendar ravno tako kot je lahko \xc5\xa1kodljivo pretirano izpostavljanje son\xc4\x8dnim \xc5\xbearkom, nam lahko \xc5\xa1kodi tudi izpostavljenost radiaciji.\n_START_SECTION_\nNizka stopnja kontaminacije\n_START_PARAGRAPH_\nNevarnosti za ljudi in okolje zaradi radioaktivne kontaminacije so odvisne od narave radioaktivnega onesna\xc5\xbeevanja, ravni kontaminacije in obse\xc5\xbenosti \xc5\xa1irjenja kontaminacije. Nizke stopnje radioaktivnosti predstavljajo majhno tveganje, vendar jih je \xc5\xa1e vedno mo\xc5\xbeno zaznati z instrumenti za merjenje sevanja. V primeru nizkostopenjske kontaminacije izotopov s kratko \xc5\xbeivljenjsko dobo, jih je najbolje pustiti, da se sami razgradijo. Dalj\xc5\xa1e \xc5\xbeive\xc4\x8de izotope je potrebno o\xc4\x8distiti in pravilno odstraniti, saj je lahko tudi zelo nizka stopnja radiacije \xc5\xbeivljenjsko nevarna, \xc4\x8de smo ji izpostavljeni dalj\xc5\xa1i \xc4\x8das.\n_START_SECTION_\nVisoka stopnja kontaminacije\n_START_PARAGRAPH_\nVisoke stopnje kontaminacije kontaminacije lahko predstavljajo ve\xc4\x8dje tveganje za ljudi in okolje. Ljudje so lahko izpostavljeni potencialno smrtni ravni sevanja, zaradi \xc5\xa1irjenja oku\xc5\xbebe po nesre\xc4\x8di (ali namerni povzro\xc4\x8ditvi), ki vklju\xc4\x8duje velike koli\xc4\x8dine radioaktivnih snovi. Biolo\xc5\xa1ki u\xc4\x8dinki zunanjih izpostavljenosti radioaktivni kontaminaciji so na splo\xc5\xa1no enake kot tiste iz zunanjega vira sevanja, ki ne vklju\xc4\x8dujejo radioaktivnih snovi (rentgenski aparati), in so odvisni od absorbirane doze.\n_START_SECTION_\nBiolo\xc5\xa1ki u\xc4\x8dinki\n_START_PARAGRAPH_\nBiolo\xc5\xa1ki u\xc4\x8dinki notranje deponiranih radionuklidov so v veliki meri odvisni od dejavnosti in stopnje biolo\xc5\xa1ke porazdelitve in odstranjevanja radionuklidov, ki pa je odvisna od njegove kemi\xc4\x8dne oblike. U\xc4\x8dinki so odvisni tudi od kemi\xc4\x8dne strupenosti deponiranega materiala, neglede na njegovo radioaktivnost. Nekateri radionuklidi se na splo\xc5\xa1no lahko hitro porazdelijo po telesu in se tudi hitro izlo\xc4\x8dijo iz telesa. Nekateri organi vsrkavajo radioaktivne elemente, zaradi \xc4\x8desar je o\xc4\x8di\xc5\xa1\xc4\x8denje in zdravljenje teh organov zelo ote\xc5\xbeeno. Naprimer, \xc5\xa1\xc4\x8ditnica vsrka velik odstotek joda, ki vstopi v telo. Velike koli\xc4\x8dine joda, ki ga vstopi v na\xc5\xa1e telo lahko \xc5\xa1\xc4\x8ditnici \xc5\xa1kodi ali pa jo celo uni\xc4\x8di, medtem ko so druga tkiva prizadeta v veliko manj\xc5\xa1em obsegu._NEWLINE_Velika koli\xc4\x8dina joda je bila izpu\xc5\xa1\xc4\x8dena v okolje pri nesre\xc4\x8di v \xc4\x8cernobilu, kar je povzro\xc4\x8dilo veliko smrtnih primerov zaradi obolenja \xc5\xa1\xc4\x8ditnice. Po drugi strani se radioaktivni jod uporablja pri diagnosticiranju in zdravljenju mnogih oblik bolezni \xc5\xa1\xc4\x8ditnice, ravno zato ker \xc5\xa1\xc4\x8ditnica dobro vpija jod.\n_START_SECTION_\nOblike radioaktivne oku\xc5\xbebe\n_START_PARAGRAPH_\nRadioaktivni elementi lahko vstopijo v na\xc5\xa1e telo na razli\xc4\x8dne na\xc4\x8dine. Lahko jih na primer zau\xc5\xbeijemo ali vdihnemo. Iz tega razloga je pri delu z radioaktivnimi snovmi pomembno, da smo primerno opremljeni z varovalno opremo. Radioaktivni elementi lahko pridejo v na\xc5\xa1e telo tudi kot posledica zau\xc5\xbeitja kontaminiranih rastlin, \xc5\xbeivalskega mesa, pitje onesna\xc5\xbeene vode ali mleka od \xc5\xbeivali, ki je bila izpostavljena radioaktivnemu sevanju. \xc4\x8ce pride do velikega radioaktivnega onesna\xc5\xbeenja, je potrebno prepre\xc4\x8diti vse mo\xc5\xbene oblike oku\xc5\xbebe z radioaktivnimi elementi.\n_START_SECTION_\nDokumentarni filmi\n_START_PARAGRAPH_\nThe Atom Strikes! (1945) \xe2\x80\x94 uradni film vojske ZDA o povzro\xc4\x8deni \xc5\xa1kodi na Hiro\xc5\xa1imi in Nagasakiju._NEWLINE_Gembaku no ko(1952) \xe2\x80\x94 dokumentarni film o japonskem u\xc4\x8diteljici, ki obi\xc5\xa1\xc4\x8de doma\xc4\x8de mesto Hiro\xc5\xa1ima, 6 let po bombardiranju in vidi kak\xc5\xa1no \xc5\xa1kodo je povzro\xc4\x8dila radiacija._NEWLINE_The War Game(1965) - prepovedan dokumentarni film o nuklearnem napadu Sovjetov na Britance, ki ni bil prikazan vse do leta 1985._NEWLINE_Hiroshima Nagasaki August 1945 (1970) \xe2\x80\x94 dokumentarni film o uni\xc4\x8denju, ki ga je povzro\xc4\x8dila atomska bomba._NEWLINE_The Atomic Cafe(1982) \xe2\x80\x94 dokumentarni film, ki vsebuje fotografije vlade Zda o nuklearni poizkusih in propagandni filmi, ki so se predvajali v \xc5\xa1olah v letih med 1940 in 1960, z navodili kako je potrebno ravnati v primeru napada z atomsko bombo._NEWLINE_The Day After(1983) \xe2\x80\x94 dokumentarni film o nuklearnem napadu na prebivalce majhnega mesta blizu Kansasa._NEWLINE_Radio Bikini - dokumentarni film o testih z atomsko bombo na Mar\xc5\xa1alovih otokih._NEWLINE_Hiroshima: Out of the Ashes (1990) \xe2\x80\x94 dokumentarec o grozljivih posledicah nukleranega napada._NEWLINE_K-19: Doomsday Submarine(2002) \xe2\x80\x94 dokumentarec o nesre\xc4\x8di prve ruske nuklearne podmornice._NEWLINE_K-19: The Widowmaker - dokumentarec o prvi izmed mnogih katastrof sovjetske podmornice K-19._NEWLINE_The Last Atomic Bomb(2006) \xe2\x80\x94 dokumentarec o \xc5\xbeivljenju japoncev, ki so pre\xc5\xbeiveli napad na Nagasaki leta 1945._NEWLINE_White Light/Black Rain: The Destruction of Hiroshima and Nagasaki(2007) \xe2\x80\x94 HBO-jev dokumentarec govori o mladih japoncih, ki jih ne gane to kar se je zgodilo leta 1945. Govori tudi nekaj ameri\xc5\xa1kih vojnih veteranov._NEWLINE_Poglej tudi [], ki vsebuje \xc5\xa1est filmov vezanih na radioaktivnost.'